Diari Oficial de la Generalitat Valenciana


Sumari del DOGV 4816, del 10-08-2004 (2004/8346)

RESOLUCIÓ de 24 de juny de 2004, de la Direcció General d'Interior, per la qual es desenvolupa l'Orde de 20 de maig de 2003, en què es procedix a la convocatòria dels cursos d'habilitació dels Policies Locals de la Comunitat Valenciana, a efectes de promoció interna. .
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8346


Data del document
:   24-06-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració local
    * policia
    * promoció professional
    * concurs administratiu

RESOLUCIÓ de 24 de juny de 2004, de la Direcció General d'Interior, per la qual es desenvolupa l'Orde de 20 de maig de 2003, en què es procedix a la convocatòria dels cursos d'habilitació dels Policies Locals de la Comunitat Valenciana, a efectes de promoció interna. . [2004/X8346]
  
L'Orde de la Conselleria d'Administració Pública, de 20 de maig de 2003, per la qual es procedix a la convocatòria dels cursos d'habilitació dels Policies Locals de la Comunitat Valenciana, a efectes de promoció interna, establia, en els articles 8 a 10, l'existència d'un règim de tutories, la forma de realització dels exàmens, així com altres qüestions relatives al desenvolupament dels cursos convocats.
  
Per tal de facilitar la participació dels interessats en estos cursos, així com de dotar d'una major seguretat l'esmentada participació, s'ha observat la conveniència de desenvolupar els aspectes materials del curs adreçats a aquells objectius, per mitjà d'un model educatiu d'estudis a distància a través de tutories.
  
Per tot això, resolc:
  
Primer. Notificació
  
Notificar als aspirants admesos el començament del curs d'habilitació, a efectes del còmput de les hores lectives previstes, tant en el Decret 20/2003, de 4 de març, del Consell de la Generalitat i en l'Orde de 20 de maig de 2003, de la Conselleria de Justícia i Administracions Públiques.
  
Amb esta notificació, així mateix, se'ls remet a la citació d'inici de curs, on se'ls explicarà el desenvolupament del curs, així com les línies generals d'actuació, i el règim de tutories. Esta citació tindrà lloc en el dia i l'hora que més endavant s'assenyala per a cadascun dels grups, en cada una de les províncies de la Comunitat Valenciana.
  
Segon. Duració dels cursos
  
La duració dels cursos d'habilitació serà la següent:
  
1. Curs d'habilitació del grup B al grup A (promoure a la categoria d'intendent principal) 600 hores de què 120 són de practiques:
  
- Duració: 8 mesos
  
2. Curs d'habilitació del grup C al grup B (promoure a les categories d'inspectors i intendents) 800 hores de què 160 són de practiques:
  
- Duració: 8 mesos.
  
3. Cursos d'habilitació del grup D al grup C (promoure a les categories d'agents i oficials) 500 hores de què 100 són de practiques:
  
- Duració: 8 mesos
  
Tercer. Tutories
  
1. Per tal de donar eficàcia i optimar els resultats de les tutories, el professor tutor, en funció dels continguts de cada matèria, podrà assessorar sobre els texts de consulta més adequats per a les temàtiques, sistemes i programacions d'estudi i totes les mesures pedagògiques que considere d'interés per a l'òptima adquisició i comprensió de les matèries a estudi.
  
2. Les tutories presencials s'establixen amb una periodicitat quinzenal; els divendres, a la vesprada, i els dissabtes, al matí.
  
3. Les tutories tindran lloc a:
  
Alacant. Seu de l'Aulari de la Universitat d'Alacant.
  
Castelló. Seu de l'Aulari de la Universitat Jaume I a Castelló.
  
València. Seu de l'Aulari de la Universitat de València.
  
4. Les tutories es realitzaran en les dates que s'indiquen a les distintes seus.
  
Quart. Àrees de coneixement
  
Seran les que s'establixen en l'annex del Decret 20/2003, de 4 de març, del Consell de la Generalitat, pel qual es desenvolupa la disposició transitòria primera de la Llei 6/1999, de 19 d'abril, de la Generalitat, de Policies Locals i de Coordinació de les Policies Locals de la Comunitat Valenciana, d'habilitació als efectes de promoció interna.
  
Cinqué. Avaluació
  
U. Una vegada finalitzat el curs d'habilitació, en la part teòrica, els aspirants hauran de sotmetre's a un examen d'aprofitament, davant de Tribunal constituït a l'efecte, que serà realitzat al lloc que a estos efectes determine el Tribunal, el qual serà prèviament notificat als aspirants.
  
Dos. No obstant això, per tal de procedir a valorar el nivell de coneixement de les matèries estudiades, els tutors podran establir proves periòdiques, no eliminatòries, de les diferents assignatures, amb la periodicitat que estimen oportuna.
  
Sisé. Nivell d'exigència
  
1. El nivell de coneixements exigit per a l'habilitació dels grups A i B, serà el del Ministeri d'Educació i Ciència per als ensenyaments universitaris, en els diferents plans d'estudis de les matèries de què es tracta en els respectius estudis de llicenciatura i diplomatura, en atenció, per tant, a l'extensió de les diferents matèries i no a l'índex de dificultat en cada cas.
  
2. El nivell d'exigència per a habilitació del grup C, està en funció de les tasques que hauran de desenvolupar els funcionaris de la Policia Local inclosos en l'esmentat grup, en atenció a la missió de defensa i protecció dels drets i llibertats que tenen encomanada i a l'exercici de les tasques de seguretat pública.
  
Seté. Exàmens. Qualificació
  
1. A l'acabament de cada curs, es convocaran els exàmens d'aprofitament corresponents. La data i el lloc de les proves seran publicats en els taulers d'anuncis del lloc on es realitzen les tutories.
  
2. Les proves consistiran a superar un qüestionari de preguntes alternatives, de tipus test, sobre les matèries objecte dels continguts mínims de cada curs.
  
3. Els exàmens seran valorats pel Tribunal en base a la puntuació de 0 a 10, i caldrà obtindre una puntuació mínima de 5 punts per a considerar superada la prova. Una vegada qualificada, es publicaran els resultats amb la indicació d'apte o no apte, segons hagen superat o no les citades proves.
  
4. El sistema de correcció dels exàmens consistirà a restar a les preguntes encertades el producte de dividir les respostes errònies pel nombre de respostes alternatives menys un, i el resultat multiplicat per deu.
  
A - (E/n-1) x 10
  
 N
  
Sent:
  
N= nre. total de preguntes
  
A= nre. encerts
  
E= errors
  
n= nre. respostes alternatives
  
Vuité. Pràctiques
  
Aquells aspirants que hagueren superat les proves teòriques abans mencionades, hauran de prosseguir el curs en la seua fase pràctica per mitjà de la realització de les proves que en el moment es definiran. Després de l'avaluació i qualificació d'aquelles, se sumarà a l'anterior teòrica, i la mitjana d'ambdues notes, en el cas de ser major de 5, implicarà la superació total del curs, i donarà dret a l'expedició del diploma pertinent que acredita la superació del curs.
  
Nové. Començament
  
Abans del començament de les tutories, i per tal de procedir a l'explicació de tots les qüestions que puga plantejar l'inici del curs, els aspirants, per mitjà de la present resolució, queden convocats a una reunió prèvia en els llocs i les hores que a continuació es detallen:
  
- Alacant.
  
Saló d'Actes. Edifici Jutjats
  
C/ Pardo Gimeno.
  
20 de setembre de 2004
  
18 hores (grup A i B)
  
18.30 (grup C)
  
- Castelló.
  
Casa dels Caragols
  
C/ Major, 78
  
21 de setembre de 2004
  
18 hores
  
- València.
  
Saló d'Actes Ciutat de la Justícia
  
Av. del Saler, 14
  
22 de setembre de 2004
  
18 hores
  
Recursos
  
Contra esta resolució, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València, seu de l'òrgan que ha dictat l'acte administratiu a impugnar o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació, de conformitat amb el que establixen l'article 115.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 24 de juny de 2004.- El director general d'Interior: Luis M. Ibáñez Gadea.